**Momio ApS** (tidligere watAgame) er et dansk IT-firma grunnlagt i 2004. Selskapet er kjent for videospillet og nettstedet *goSupermodel*, og har omtrentlig 25 ansatte ved sitt kontor i København. Selskapet endret navn fra watAgame til Momio ApS i februar 2017.

*goSupermodel*
--------------

Utdypende artikkel: goSupermodel

Firmaet er gjerne mest kjent for spillet *goSupermodel*, et online sosialt nettverk og motespill som er beregnet på jenter i alderen 10-15 år. I Danmark har 40% av dette markedssegmentet opprettet brukerkontoer for spillet og er aktive brukere. Spillet har en million forskjellige brukere, hver måned (2007). I Norge har spillet mellom 250 000 og 300 000 brukere. Spillet har vist seg å være så populært, at det ikke har vært nødvendig for firmaet å markedsføre det i stor grad. I 2007, før spillet ble lokalisert og sluppet i Storbritannia og USA, mottok Momio ApS finansiell støtte fra Accel Partners på DKK 22 millioner. I 2006, var *goSupermodel* nominert ved «International Mobile Gaming Awards» for innovasjon, interaktiv opplevelse og tilkoblingsbruk. I mai 2016 stengte *goSupermodel*, da Momio ApS heller valgte å fokusere ytterligere på Momio. Spillet ble senere gjenåpnet i desember 2022, etter en Indiegogo-innsamlingsaksjon.

Nettsikkerhet
-------------

Siden Momio ApS sitt markedssegment er så unge i alder, har firmaet stor fokus på nettsikkerhet og god oppførsel for sine brukere. Spillet *goSupermodel* overvåkes 24 timer i døgnet, både manuelt og automatisk for å beskytte brukernes sikkerhet. Firmaet har også vært involvert i å skape det danske «Chatmærket» – Foreningen av danske interaktive mediers retningslinjer for nettsider som tar nettsikkerhet for mindreårige på alvor.

Mobilspill
----------

Momio ApS gitt ut en serie spill for mobiltelefoner, blant annet *Era of Eidolon*-serien med fantasy-inspirerte RPG-spill (*Era of Eidolon*, *Sterling Lake* og *Shirard's Fort*) og spill som *Badaz poker* og *Badaz Blackjack*. *Era of Eidolon* ble lansert i 2004 som det første MMORPG-spillet for mobiltelefoner. Spillet hadde over 27 000 abonnenter.[*når?*][]

Referanser
----------

1. 1 2 3  «Momio | Your Social Media for Kids». *Momio* **(dansk)**. Besøkt 18. desember 2022.
2. 1 2  Guardian.co.uk (9. juli 2007). «Teenage web fashion network wins £2m backing». Besøkt 21. august 2008.
3. ↑  «Dette bør foreldre vite om goSupermodel». Barnevakten.no. 1. januar 2011. Arkivert fra originalen 9. juli 2014. Besøkt 26. mai 2011.
4. 1 2  DTU Innovation (8. juli 2007). «watAgame impresses with safety and viral growth». Arkivert fra originalen 23. april 2008. Besøkt 21. august 2008.
5. ↑  InvestInDenmark - Dansk UD (10. juli 2007). «WatAgame raises multimillion investment from USA's Accel partners». Arkivert fra originalen 2. april 2010. Besøkt 22. august 2008.
6. ↑  The International Mobile Gaming Awards (2006). «The IMGA 2006 Winners». Arkivert fra originalen 27. august 2008. Besøkt 21. august 2008.
7. ↑  «Arkivert kopi». Arkivert fra originalen 6. august 2016. Besøkt 6. juli 2016.
8. ↑  SeedCapital. «Portfolio > ICT > watAgame». Arkivert fra originalen 24. september 2008. Besøkt 21. august 2008.
9. ↑  «Latest Games». Besøkt 22. august 2008. [*død lenke*]
10. ↑  GameFAQs. «Era of Eidolon for Mobile». Besøkt 22. august 2008.
11. ↑  Zimbio. «Era of Eidolon». Arkivert fra originalen 16. mai 2008. Besøkt 22. august 2008.

Eksterne lenker
---------------

* (en) Offisielt nettsted Rediger på Wikidata
* Foreningen af danske interaktive mediers nettsider om «Chatmærket»
* *goSupermodel*-spillets nettsider

Portaler: Danmark | Videospill